Budapest Főváros XIV. Kerület Zugló Önkormányzatának
Polgármestere 
Szám: 123-713/2021.
        Nyilvános ülésen tárgyalandó!

Napirend száma: ………. 

a Képviselő-testület 

2021. december 09 -i ülésére

Tisztelt Képviselő-testület!
Tárgy: a Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló 13/2020. (V. 12.) önkormányzati rendelet módosítása

I. Előzmények 
Budapest Főváros XIV. Kerület Zugló Önkormányzata Képviselő-testülete 2020. május 12. napján fogadta el a Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló 13/2020. (V.12.) önkormányzati rendeletet (a továbbiakban: Rendelet).
A Rendelet több mint másfél éve hatályban van. Az alkalmazása során összegyűlt tapasztalatok alapján elmondható, hogy az önkormányzati vagyongazdálkodás jogszerű, kiszámítható, ellenőrizhető működését a jogszabály elősegíti, de felmerült az igény a normaszöveg kisebb korrekciójára, pontosítására. A Tulajdonos/Önkormányzat, a vagyonkezelést végző Zuglói Városgazdálkodási Közszolgáltató Zrt. (a továbbiakban: Zuglói Zrt.) véleményét is figyelembevéve kérte fel a kodifikációt végző szakértő szervezetet, hogy a megfogalmazott szempontok alapján készítse el a módosító tervezetet (2. számú melléklet) és a módosítás okait ismertető indokolást (3. számú melléklet), valamint az erre vonatkozó hatásvizsgálatot (4. számú melléklet).

II. Vélemények
Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontja értelémében a képviselő-testület hatásköréből nem ruházható át a rendeletalkotás, így a tárgybeli döntés meghozatala a Képviselő-testület hatáskörébe tartozik.
Zuglói Zrt. véleménye: A módosító javaslatba foglalt változtatások segítik a Rendelet jobb értelmezhetőségét és konzekvens alkalmazását a jövőben, ezért támogatja és elfogadásra javasolja. 
Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.
A Jegyző törvényességi véleménye: Észrevételt nem tesz.
III. Bizottsági vélemények
Az előterjesztést a Jogi és Ügyrendi Bizottság tárgyalja.
IV. Döntési javaslat

Budapest Főváros XIV. Kerület Zugló Önkormányzatának Képviselő-testülete megalkotja a …../2021. (… . ...) számú önkormányzati rendeletét a Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló 13/2020. (V. 12.) önkormányzati rendeletet módosításáról az előterjesztés 1. és 2. számú mellékletei szerint. 

Felelős: Horváth Csaba polgármester

Határidő: döntéstől számított 30 nap

A határozathozatal a Magyarország helyi önkormányzatairól szóló 2011. évi CLXXXIX. törvény 47.§ (1)-(2) bekezdései, valamint az 50.§-a alapján minősített többséget igényel. 
Budapest, 2021…………………..










     Horváth Csaba

                                                                                                                      polgármester 

Mellékletek:

1. sz. melléklet: Rendelet tervezet

2. sz. melléklet: Indoklás

3. sz. melléklet: hatásvizsgálat

Az előterjesztést készítette:
Zuglói Városgazdálkodási Közszolgáltató Zrt.

Zuglói Polgármesteri Hivatal Jogi Főosztály
